|  |
| --- |
| **กฎหมายที่เกี่ยวข้องกับการควบคุมการบริโภคยาสูบ** |
|  | **กฎหมายที่เกี่ยวข้องกับการควบคุมการบริโภคยาสูบ มี 2 ฉบับ ดังนี้** |
|  |  | 1. พระราชบัญญัติคุ้มครองสุขภาพของผู้ไม่สูบบุหรี่ พ.ศ. 25352. พระราชบัญญัติควบคุมผลิตภัณฑ์ยาสูบ พ.ศ. 2535 |
|  |  |
|  | **พระราชบัญญัติคุ้มครองสุขภาพของผู้ไม่สูบบุหรี่** |
|  |  | 1. ให้สถานที่สาธารณะต่อไปนี้ ขณะทำการให้หรือใช้บริการเป็นเขตปลอดบุหรี่ทั้งหมด |
|  |  |  | - รถยนต์โดยสารประจำทาง- รถยนต์โดยสารรับจ้าง- ตู้โดยสารรถไฟที่มีระบบปรับอากาศ- เรือโดยสาร- เครื่องบินโดยสารภายในประเทศ- ที่พักผู้โดยสารเฉพาะบริเวณที่มีระบบปรับอากาศและที่พักผู้โดยสารรถไฟฟ้า- ลิฟต์โดยสาร- ตู้โทรศัพท์สาธารณะ- รถรับส่งนักเรียน- โรงมหรสพ- ห้องสมุด- ร้านตัดผม- ร้านตัดเสื้อ- สถานเสริมความงาม- ห้างสรรพสินค้าที่มีระบบปรับอากาศ- ร้านอินเตอร์เน็ต- สถานที่ออกกำลังกายเฉพาะบริเวณที่มีระบบปรับอากาศ- สถานพยาบาลประเภทที่ไม่รับผู้ป่วยไว้ค้างคืน- ศาสนสถานเฉพาะบริเวณที่ประกอบศาสนกิจ- ร้านขายยา- สถานที่จำหน่ายอาหารและเครื่องดื่มเฉพาะบริเวณที่มีระบบปรับอากาศ- สุขา- ท่าเทียบเรือสาธารณะ- สถานที่เล่นกีฬาโบว์ลิ่ง |
|  |  | 2. ให้สถานที่สาธารณะต่อไปนี้ ขณะทำการ ให้หรือใช้บริการเป็นเขตปลอดบุหรี่ เว้นแต่บริเวณห้องพักส่วนตัว หรือห้องทำงานส่วนตัวของผู้ปฏิบัติงาน |
|  |  | ในสถานที่สาธารณะนั้น |
|  |  |  | -โรงเรียนหรือสถานศึกษาที่ต่ำกว่าระดับอุดมศึกษาโดยครอบคลุมพื้นที่ภายในบริเวณรั้วโรงเรียนหรือสถานศึกษาทั้งหมด- อาคารจัดแสดงศิลปะวัฒนธรรม พิพิธภัณฑ์สถาน หรือหอศิลป์- สถานพยาบาลประเภทที่รับผู้ป่วยไว้ค้างคือ- สถานรับเลี้ยงเด็กก่อนวัยเรียน- สนามกีฬาในร่ม |
|  |  | 3. ให้สถานที่สาธารณะต่อไปนี้ ขณะทำการให้หรือใช้บริการเป็นเขตปลอดบุหรี่เว้นแต่ |
|  |  |  | 3.1 บริเวณห้องพักส่วนตัว หรือห้องทำงานส่วนตัวของผู้ปฏิบัติงานในสถานที่สาธารณะนั้น3.2 บริเวณที่จัดไว้ให้เป็น "เขตสูบบุหรี่" เป็นการเฉพาะ ต้องมีการระบายอากาศถ่ายเทหมุนเวียนระหว่างภายนอกอาคารและภายในเขตสูบบุหรี่ไม่น้อยกว่า 50 ลูกบาศก์ฟุต/นาที/คน |
|  |  |  | - อาคารของมหาวิทยาลัย วิทยาลัย หรือสถานบันการศึกษาระดับอุดมศึกษา- บริเวณแสดงสินค้าหรือนิทรรศการเฉพาะที่มีระบบปรับอากาศ- สถานที่ราชการหรือรัฐวิสาหกิจ- ธนาคาร และสถาบันการเงิน- สำนักงานที่มีระบบปรับอากาศ- อาคารท่าอากาศยาน |
|  |  | 4. ตู้โดยสารรถไฟที่ไม่มีระบบปรับอากาศ จะจัดเป็นเขตสูบบุหรี่ได้ ต้องมีจำนวนไม่เกินร้อยละ 25 ของจำนวนตู้ที่ไม่มีระบบปรับอากาศในขบวนนั้น |
|  |  |
|  | **โทษสำหรับผู้ฝ่าฝืน** |
|  |  | - ห้ามมิให้ผู้ใดสูบบุหรี่ในเขตปลอดบุหรี่ ผู้ใดฝ่าฝืนต้องระวางโทษปรับไม่เกิน 2,000 บาท- ผู้ดำเนินการของสถานประกอบการที่กำหนดไว้ให้มีการคุ้มครองสุขภาพของผู้ไม่สูบบุหรี่ ผู้ใดฝ่าฝืนต้องระวางโทษปรับไม่เกิน 20,000 บาท |
|  |  |
|  | **พระราชบัญญัติควบคุมผลิตภัณฑ์ยาสูบ พ.ศ. 2535** |
|  |  | จุดมุ่งหมายเพื่อป้องกันการโฆษณา และส่งเสริมการขายในรูปแบบต่าง ๆ ซึ่งจะมีผลให้การบริโภคยาสูบของประชาชนสูงขึ้น เป็นอุปสรรคต่อการป้องกันโรคภัยอันเกิดจากการบริโภคผลิตภัณฑ์ยาสูบ และการดูแลรักษาสุขภาพของประชาชน |
|  |  | ในพระราชบัญญัตินี้ **"ผลิตภัณฑ์ยาสูบ"**หมายถึง ผลิตภัณฑ์อื่นใดที่มีส่วนประกอบของใบยาสูบหรือพืช นิโคเชียนาทาแบกกุ้ม (NICOTIANATABACUM) ไม่ว่าจะใช้เสพโดยวิธีสูบ ดูด ดม อม เคี้ยว กิน เป่า หรือพ่นเข้าไปในปาก หรือจมูกหรือโดยวิธีอื่นใดเพื่อให้ได้ผลเป็นเช่นเดียวกัน |
|  |  | **สาระสำคัญพระราชบัญญัติควบคุมผลิตภัณฑ์ยาสูบ พ.ศ. 2535** |
|  |  |  | * ห้าม ขาย แลกเปลี่ยน ให้บุหรี่แก่บุคคลอายุต่ำกว่า 18 ปี โทษฝ่าฝืน จำคุก 1 เดือน ปรับไม่เกิน 2,000 บาท
 |
|  |  |  | * ห้าม ขายโดยใช้เครื่องขาย โทษฝ่าฝืน จำคุก 1 เดือน ปรับไม่เกิน 2,000 บาท
 |
|  |  |  | * ห้าม
 |
|  |  |  |  1) ขายสินค้าให้บริการ โดย แจก, แถม, ให้, แลกเปลี่ยนกับบุหรี่ 2) ขายบุหรี่ โดย แจก, แถม, ให้, แลกเปลี่ยนกับสินค้าอื่น/บริการ เป็นการตอบแทนแก่ผู้ซื้อบุหรี่ หรือผู้นำหีบห่อมาแลกเปลี่ยน/แลกซื้อ 3) ให้/เสนอให้สิทธิ์ในการเข้าชมการแข่งขัน, การแสดง, การให้บริการ เป็นการตอบแทนแก่ผู้ซื้อบุหรี่ หรือผู้นำหีบห่อบุหรี่มาแลกเปลี่ยน/แลกซื้อ โทษฝ่าฝืน ปรับไม่เกิน 20,000 บาท |
|  |  |  | * ห้าม แจก บุหรี่เป็นตัวอย่าง/เพื่อให้แพร่หลาย (ยกเว้นการให้ตามประเพณีนิยม) โทษฝ่าฝืน ปรับไม่เกิน 20,000 บาท
 |
|  |  |  | * ห้าม โฆษณา หรือแสดงเครื่องหมาย ในสิ่งพิมพ์, วิทยุ, โทรทัศน์, สื่ออื่น
 |
|  |  |  | * ห้าม ใช้ชื่อบุหรี่ ในการแสดง, การแข่งขัน, การให้บริการ (ยกเว้นสิ่งพิมพ์จากนอกราชอาณาจักร รายการถ่ายทอดสดจากต่างประเทศ) โทษฝ่าฝืน ปรับไม่เกิน 200,000 บาท
 |
|  |  |  | * ห้ามโฆษณา สินค้าที่ใช้ชื่อบุหรี่เป็นเครื่องหมายของสินค้านั้น โทษฝ่าฝืน ปรับไม่เกิน 20,000 บาท
 |
|  |  |  | * ห้ามผลิต นำเข้า โฆษณา สินค้าที่เลียนแบบบุหรี่หรือซองบุหรี่ โทษฝ่าฝืน ปรับไม่เกิน 20,000 บาท
 |
|  |  |  | * ผู้ผลิต หรือ ผู้นำเข้า ต้องแจ้งรายการส่วนประกอบของบุหรี่ให้กระทรวงสาธารณสุข โทษฝ่าฝืน จำคุกไม่เกิน 6 เดือน ปรับไม่เกิน 100,000 บาท
 |
|  |  |  | * ผู้ผลิต หรือ ผู้นำเข้า ต้องแสดงฉลากที่ซองบุหรี่ตามหลักเกณฑ์ของกระทรวงสาธารณสุข โทษฝ่าฝืน ปรับไม่เกิน 100,000 บาท
 |
|  |  |  | * ห้าม ผลิตบุหรี่ที่มิได้แสดงฉลากตามมาตรา (12) โทษฝ่าฝืน ปรับไม่เกิน 20,000 บาท
 |
|  |  |  |  |